CELEX: 22013D0018
Language: lt
Date: 1359676800000
Title: 2013 m. vasario 1 d. EEE jungtinio komiteto sprendimas Nr. 18/2013, kuriuo iš dalies keičiamas EEE susitarimo IX priedas (Finansinės paslaugos) ir 37 protokolas, kuriame pateikiamas 101 straipsnyje numatytas sąrašas

30.5.2013   
            
            
               LT
            
            
               Europos Sąjungos oficialusis leidinys
            
            
               L 144/23
            
         EEE JUNGTINIO KOMITETO SPRENDIMAS
   Nr. 18/2013
   2013 m. vasario 1 d.
   kuriuo iš dalies keičiamas EEE susitarimo IX priedas (Finansinės paslaugos) ir 37 protokolas, kuriame pateikiamas 101 straipsnyje numatytas sąrašas
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 ir 101 straipsnius,
   kadangi:
   
               (1)
            
            
               į EEE susitarimą turi būti įtrauktas 2010 m. lapkričio 2 d. Komisijos sprendimas 2010/C 326/07, kuriuo įsteigiamas Europos suinteresuotųjų šalių e. sąskaitų faktūrų išrašymo forumas (1);
            
         
               (2)
            
            
               tam, kad EEE susitarimas tinkamai veiktų, reikėtų išplėsti EEE susitarimo 37 protokolą įtraukiant Komisijos sprendimu 2010/C 326/07 įsteigtą Europos suinteresuotųjų šalių e. sąskaitų faktūrų išrašymo forumą, o EEE susitarimo IX priedas turi būti iš dalies pakeistas siekiant tiksliai nustatyti narystės šiame forume tvarką;
            
         
               (3)
            
            
               todėl EEE susitarimo IX priedas ir 37 protokolai turėtų būti atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo IX priede po 31ec punkto (Komisijos sprendimas 2010/578/ES) įterpiamas šis tekstas:
   
               „31ed.
            
            
               
                  32010 D 1203(02): 2010 m. lapkričio 2 d. Komisijos sprendimas 2010/C 326/07, kuriuo įsteigiamas Europos suinteresuotųjų šalių e. sąskaitų faktūrų išrašymo forumas (OL C 326, 2010 12 3, p. 13).
               Nustatyti reikalavimai dėl ELPA valstybių asociacijos pagal Susitarimo 101 straipsnį:
               Kiekviena ELPA valstybė gali paskirti asmenį, kuris dalyvautų kaip stebėtojas Europos suinteresuotųjų šalių e. sąskaitų faktūrų išrašymo forume.“
            
         2 straipsnis
   EEE susitarimo 37 protokole (kuriame pateikiamas 101 straipsnyje numatytas sąrašas) įterpiamas šis punktas:
   
               „38.
            
            
               Europos suinteresuotųjų šalių e. sąskaitų faktūrų išrašymo forumas (Komisijos sprendimas 2010/C 326/07).“
            
         3 straipsnis
   
      Europos Sąjungos oficialiojo leidinio EEE priede skelbtinas Komisijos sprendimo 2010/C 326/07 tekstas islandų ir norvegų kalbomis yra autentiškas.
   4 straipsnis
   Šis sprendimas įsigalioja kitą dieną po paskutinio pranešimo pagal EEE susitarimo 103 straipsnio 1 dalį (2).
   5 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. vasario 1 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL C 326, 2010 12 3, p. 13.
   
      (2)  Konstitucinių reikalavimų nenurodyta.